Pentelloù

Pentelloù (Le Pellerin  e galleg) a zo ur gumun a Vreizh, e Liger-Atlantel, war lez kreisteiz ar stêr Liger, e gevred ar vro. Pennlec'h Kanton Pentelloù edo betek 2015.

 Douaroniezh 
 An Acheno a gember gant al Liger e Pentelloù.

 Anv 
 Stummoù kozh ː de Peregrino, 1030; Peregrinum, 1065Erwan Vallerie : Diazezoù studi istorel an anvioù-parrez. Corpus. An Here. 1995.

 Ardamezioù 
85pxEn glazur e lestr greet en aour war ur mor en argant ; e gab gwriet geotet karget gant teir c'hregilhenn en aour, an hini greiz war he eneb.
Aozer : Ao. Ferrand
Kuzul ar Gumunn : 24 Meurzh 1946

 Istor 
 Kregin Sant-Jakez a weler war skoed Pentelloù. Gwechall e veze treuzet ar Stêr-Liger amañ gant pirc'hirined a yae da Gampostal.
 Dispac'h Gall 
 Krouet e voe kumun Pentelloù e 1790 diwar ar barrez katolik. Lakaet e voe da benn Kanton Pentelloù hag e Bann Pembo. E 1800 e voe lakaet en Arondisamant PemboCassini - EHESS - Fichenn kumun Pentelloù.

 Brezel 1870-1871 
 Mervel a reas seizh gwaz eus ar gumun abalamour d'ar brezel hervez monumant ar re varv Mémorial Genweb.

 Brezel-bed kentañ 
  Mervel a reas 101 gwaz ag ar gumun abalamour d'ar brezel hervez monumant ar re varv, da lavaret eo 4,36% eus he foblañs e 1911Les soldats de Loire Inférieure - Monumant ar re varv.
 Kemmoù Arondisamant 
 1926: lakaet e voe ar gumun en Arondisamant Sant-Nazer pa voe diskaret Arondisamant Pembo.
 1976: lakaet e voe ar gumun en Arondisamant Naoned.
 Eil brezel-bed 
 Mervel a reas pevar den eus ar gumun abalamour d'ar brezel hervez monumant ar re varvMemorial Genweb.
 Trevadennoù 
 Brezel Indez-Sina: mervel a reas pevar milour eus ar gumun  d’an 31 a viz Gouhere 1957 hervez monumant ar re varvMemorial Genweb.

 Lakaet e voe ar gumun e Kanton Sant-Brewenn pa voe diskaret Kanton Pentelloù e 2014 Décret n° 2014-243 du 25 février 2014 portant délimitation des cantons dans le département de la Loire-Atlantique.
 Brezhoneg 
 Er fest Keltomania (pe Celtomania e galleg) e kemer perzh ar gumun bep bloaz. Aozet e vez abadennoù sonerezh pe diskouezadegoù arzourien vreizhat.
 Monumantoù ha traoù heverk 
 Kanol ar Martinière, pe kanol al Liger-Izel.
 Iliz katolik Gorroidigezh an Itron-Varia, savet e-kreiz an  kantved.
 E-kichen Pentelloù, war vord Kanol ar Martinière, e vez gwelet "Misconceivable", pe "ar vag pleget", un oberenn graet e 2007 gant Erwin Wurm, un arzour eus AostriaLec'hienn ar gumun.
 Al levraoueg/mediaoueg George Sand, bet digoret d'an 23 a viz C'hewvrer 2008.
 Diskouezadegoù a bep seurt (livañ, kizellañ, h.a.) a vez aozet alies e-barzh ul lec'h anvet "ar Winêgrerezh" ("la Vinaigrerie" e galleg), a veze implijet gwechall-gozh gant tud a veze fardet gwinêgr ganto, ha goude-se gant ar besketaerien keurused.
 Monumantoù ar re varv 
 Brezel 1870-1871, luc’hskeudennMémorial Genweb.
 Monumant ar re varv  e brezelioù an XXvet kantved er vered, luc’hskeudennMemorial Genweb ha kartenn-bost Memorial Genweb.
 Armerzh 
 Emdroadur ar boblañs abaoe 1962 

 Melestradurezh 
 Tud 
 Claude le Borgne, pennalvokad ouzh Kambr ar C'hontoù Breizh e 1651.
 Joseph Fouché 1759-1820, duk Otrante, ur politikour, bet ganet en un ti er straed Aristide Bertreux.
 Adine Riom (Brobant), 1818-1899, skrivagnerez.
 Georges Judic (1899-1965), mab Francis Judic (maer er bloavezhioù 1930), ijiner hag embregour (mengleuzioù "Ville-au-Vay" ha "des Coteaux"), kuzuler jeneral kanton Pentelloù e penn bloavezhioù 1960. E anv zo bet roet d'ar poull-neuial kozh, Kae Provost.
Ar stang a zo e-barzh ar poull pri-gwenn zo anvet c'hoazh hiriv "stang Judic".
 Gaston Villainne, aotrou medisin ha maer Pentelloù e dibenn bloavezhioù 1970, hag a oa enep ar greizenn nukleel da zont.
 Ardamezeg ar familhoù 
80pxLe Borgne
Aotrounez Vigneu, l'Hermitage, la PatoullièreEn argant e gab dentek en gul

 Gevelliñ 
 North-Ferriby, East Yorkshire, Breizh-VeurLec'hienn ar gumun
 Levrlennadur 
 Daveoù ha notennoù 

 Liammoù diavaez 
  Lec'hienn an Ti-Kêr
  Pentelloù war Geobreizh

Rummad:Kumunioù Liger-Atlantel
Rummad:Kumunioù Bro-Naoned
Rummad:Kumunioù bet krouet e Liger-Izelañ e-pad an Dispac'h Gall